วุฒิสภาไทย ชุดที่ 13

วุฒิสภาไทย ชุดที่ 13 (10 กรกฎาคม พ.ศ. 2567 – ปัจจุบัน) เป็นวุฒิสภาไทยที่มีที่มาตามรัฐธรรมนูญแห่งราชอาณาจักรไทย พุทธศักราช 2560 เป็นชุดที่ 2 แต่เป็นชุดแรกที่ใช้กระบวนการได้มาตามมาตรา 107 และพระราชบัญญัติประกอบรัฐธรรมนูญว่าด้วยการได้มาซึ่งสมาชิกวุฒิสภา พ.ศ. 2561 ทำหน้าที่เป็นสภาสูงของรัฐสภาไทย 
วุฒิสภาชุดนี้มีสมาชิกจำนวน 200 คน มาจากการเลือกกันเองของประชาชน 20 กลุ่มอาชีพ ผ่านการเลือกสมาชิกวุฒิสภาไทย พ.ศ. 2567 ใน 3 ระดับ
ต่อมาในวันที่ 23 กรกฎาคม 2567 ในการประชุมวุฒิสภา ครั้งที่ 1 (สมัยสามัญประจำปีครั้งที่หนึ่ง) ซึ่งมีพลตํารวจโทยุทธนา ไทยภักดี สมาชิกที่อาวุโสสูงสุดทำหน้าที่เป็นประธานชั่วคราว ได้มีการเลือกตั้งประธานวุฒิสภา ซึ่งที่ประชุมมีมติเลือกนายกองเอกมงคล สุระสัจจะ อดีตอธิบดีกรมการปกครองเป็นประธานวุฒิสภาคนใหม่ด้วยคะแนนเสียงท่วมท้นที่ 159 คะแนน ในส่วนของตำแหน่งรองประธานวุฒิสภาคนที่ 1 ที่ประชุมมีมติเลือกพลเอกเกรียงไกร ศรีรักษ์ อดีตแม่ทัพภาคที่ 4 เป็นรองประธานวุฒิสภาคนที่ 1 ด้วยคะแนนเสียง 150 เสียง ก่อนจะมีการประท้วงให้นับคะแนนใหม่เนื่องจากอาจจะไม่โปร่งใส แต่สุดท้ายก็ยังเป็นพลเอกเกรียงไกรที่ได้รับคะแนนมาเป็นอันดับ 1 ทางด้านตำแหน่งรองประธานวุฒิสภาคนที่ 2 ที่ประชุมมีมติเลือกนายบุญส่ง น้อยโสภณ อดีตคณะกรรมการการเลือกตั้งเป็นรองประธานวุฒิสภาคนที่ 2 ด้วยคะแนนเสียง 167 เสียง วุฒิสภาชุดนี้มี นางสาวนภาภรณ์ ใจสัจจะ เป็นเลขาธิการวุฒิสภา

**ที่มา**
สมาชิกวุฒิสภาชุดนี้มีจำนวน 200 คน มาจากการเลือกกันเองของประชาชนที่มีความรู้ ความเชี่ยวชาญ และประสบการณ์ในกลุ่มต่าง ๆ จำนวน 20 กลุ่มอาชีพ ผ่านการเลือกสมาชิกวุฒิสภาไทย พ.ศ. 2567 ใน 3 ระดับ คือ ระดับอำเภอ (เมื่อวันที่ 9 มิถุนายน พ.ศ. 2567) ระดับจังหวัด (เมื่อวันที่ 16 มิถุนายน พ.ศ. 2567) และระดับประเทศ (เมื่อวันที่ 26 มิถุนายน พ.ศ. 2567) โดยในที่สุดจะได้ผู้ที่ได้รับเลือกกลุ่มละ 10 คน รวม 200 คน และอยู่ในบัญชีสำรองกลุ่มละ 5 คน รวม 100 คน รวมทั้ง 2 ส่วนเป็นกลุ่มละ 15 คน รวมทั้งหมด 300 คน

**ข้อวิจารณ์**

**"สว.สีน้ำเงิน"**
ในกลุ่มสมาชิกวุฒิสภาที่ได้รับเลือกมานั้น มีกลุ่มหนึ่งที่ถูกกล่าวว่าเป็น สว.สีน้ำเงิน กล่าวคือ เป็น สว. กลุ่มที่มีความเกี่ยวข้องกับพรรคภูมิใจไทย ทั้งทางตรงและทางอ้อม ทำให้เกิดความกังวลถึงความเป็นกลางในการทำหน้าที่ ต่อมา อนุทิน ชาญวีรกูล หัวหน้าพรรคภูมิใจไทย ได้แถลงกับสื่อมวลชนว่า ตนเชื่อว่าสีน้ำเงินในที่นี้ไม่ได้หมายถึงพรรคภูมิใจไทย เพราะสีน้ำเงินตีความไปได้หลายอย่าง เช่น ในธงชาติไทย หมายถึงพระมหากษัตริย์ ตนจึงไม่ทราบว่าใครที่บัญญัติเรื่องของ สว.สีน้ำเงิน แต่ยืนยันได้ว่า พรรคภูมิใจไทยไม่มีส่วนเกี่ยวข้องใด ๆ กับการเลือกตั้ง สว. เพราะถูกจำกัดและถูกห้ามโดยกฎหมายอยู่แล้ว

**ข้อมูลผู้สมัคร**
โครงการอินเทอร์เน็ตเพื่อกฎหมายประชาชน (iLaw - ไอลอว์) ได้มีการเปิดเผยถึงข้อมูลผู้สมัคร สว. ที่ผ่านการคัดเลือกนั้น มีจำนวนหนึ่งที่แนะนำตัวในใบสมัครไม่เกินสองบรรทัด 7 คน ดังนี้- ปวีณา สาระรัมย์ สว.กลุ่มอาชีพทำนาและปลูกพืชล้มลุก ระบุอาชีพ เกษตรกรรม เขียนแนะนำตัวแค่ว่า "อาชีพของครอบครัวที่คุ้นเคยกัน คือ การทำนา โดยการเริ่มต้นการเรียนรู้จากพ่อแม่เคยพาทำนามา สมัยก่อนเราใช้แรงงานคนในการปักตำ สมัยนี้ใช้เครื่องจักร"- จตุพร เรียงเงิน สว.กลุ่มพนักงาน หรือลูกจ้างของบุคคล ซึ่งไม่ใช่ส่วนราชการหรือหน่วยงานของรัฐ ระบุอาชีพ รับจ้าง เขียนแนะนำตัวว่า "วิ่งน้ำและรับจ้าง"- วรรษมนต์ คุณแสน สว.กลุ่มผู้ประกอบกิจการขนาดกลางขนาดย่อม ระบุอาชีพ ช่างเสริมสวย เขียนแนะนำตัวว่า "ทำอาชีพช่างเสริมสวยประสบการณ์มากกว่า 15 ปี" - ปราณีต เกรัมย์ สว.กลุ่มศิลปวัฒนธรรม ดนตรีการแสดง บันเทิง นักกีฬา ระบุอาชีพ รับจ้าง เขียนแนะตัวว่า “เป็นนักกีฬาฟุตบอล อาวุโส พ.ศ.2527-2547”- ศุภชัย กิตติภูติกุล สว.กลุ่มสื่อสารมวลชน ผู้สร้างสรรค์วรรณกรรม ระบุอาชีพ ผู้สื่อข่าว เขียนแนะนำตัวว่า “ทำงานผู้สื่อข่ายไทยรัฐ 35 ปี”- คอดียะฮ์ ทรงงาม สว.กลุ่มสื่อสารมวลชน ผู้สร้างสรรค์วรรณกรรม ระบุอาชีพ ช่างตัดเย็บเสื้อผ้า เขียนแนะนำตัวว่า “ประชาสัมพันธ์เสียงตามสายหมู่บ้าน ประชาสัมพันธ์ อำเภอไชโย”- วลีรักษ์ พัชระเมธาพัฒน์ สว.กลุ่มอื่นๆ ระบุอาชีพ ค้าขาย เขียนแนะนำตัวว่า “เคยได้รับคัดเลือกเป็นอาสาสมัครสาธารณสุขดีเด่น ระดับจังหวัด สาขานมแม่ สายใยรักแห่งครอบครัว ปี 2554”
และยังพบว่า ประวัติการทำงานของผู้สมัครบางคนไม่สอดคล้องกับกลุ่มอาชีพที่สมัคร เช่น - สมพาน พละศักดิ์ สว.กลุ่มผู้ประกอบการ เขียนแนะนำตัวว่า "ประกอบอาชีพค้าขายก๋วยเตี๋ยวไก่มะระ" ซึ่งควรจะอยู่ในกลุ่มเอสเอ็มอี- แดง กองมา สว.กลุ่มผู้ประกอบการ เขียนแนะนำตัวว่า "ประกอบอาชีพขายหมูและร่วมพัฒนาตลาด" โดยมีเหตุผลเดียวกับสมพาน- ณรงค์ จิตราช สว.กลุ่มอุตสาหกรรม เขียนแนะนำตัวว่า "มีอาชีพพนักงานหน่วยงานเอกชน" ซึ่งควรจะอยู่ในกลุ่มลูกจ้างและผู้ใช้แรงงาน- ปุณณภา จินดาพงษ์ สว.กลุ่มอุตสาหกรรม เขียนแนะนำตัวว่า "เคยทำงานบริษัทสุรัตน์การสุรา เป็นตัวแทนขายสุรา และต่อมาได้ไปทำงานโรงโม่สุรัตน์การค้า ผลิตหิน ขายหิน" โดยมีเหตุผลเดียวกับณรงค์- ชาญชัย ไชยพิศ สว.กลุ่มประชาสังคม องค์กรสาธารณประโยชน์ ที่ระบุอาชีพ ข้าราชการบำนาญและแนะนำตัวว่า "รองผู้อำนวยการโรงเรียน ผู้อำนวยการโรงเรียนและนายกสมาคมผู้บริหารครูโรงเรียนอนุบาลประจำจังหวัด ปี 2564-2566" ซึ่งไม่สอดคล้องกับกลุ่มที่ลงสมัคร- วิชิต สุขกำเนิด สว.กลุ่มป่าไม้ ปศุสัตว์ และประมง เขียนประวัติการทำงานว่า "เป็นผู้บริหารท้องถิ่น และเป็นผู้ใหญ่บ้าน" ซึ่งไม่สอดคล้องกับกลุ่มที่ลงสมัคร
นอกจากนี้ ผู้สมัคร สว. บางคนที่ได้รับเลือกมา ยังปิดบังประวัติหรือกรอกไม่ครบถ้วน เช่น คอดียะฮ์ ทรงงาม ผู้สมัคร สว.กลุ่มสื่อสารมวลชน ผู้สร้างสรรค์วรรณกรรม ซึ่งมีประวัติการทำงานหรือประสบการณ์ในกลุ่มที่สมัคร คือ ประชาสัมพันธ์เสียงตามสายหมู่บ้าน แต่ภายหลังพบว่ามีตำแหน่งที่ปรึกษานายกองค์การบริหารส่วนจังหวัดอ่างทอง ทำให้ กกต. มีมติระงับสิทธิสมัครชั่วคราว (ใบส้ม) และให้ผู้สมัครลำดับที่ 11 เลื่อนตำแหน่งขึ้นมาแทน นั่นคือ ว่าที่พันตรี กรพด รุ่งหิรัญวัฒน์ ทว่าก็มีการรายงานเรื่องขาดคุณสมบัติของกรพด สืบเนื่องจากเคยต้องคำพิพากษาคดีขัดขวางทำร้ายร่างกายเจ้าพนักงาน ขณะไปทำข่าวในพื้นที่บ้านเพ เมื่อเดือนสิงหาคม พ.ศ. 2561
รวมถึง ศาสตราจารย์ แพทย์หญิง ดร.เกศกมล เปลี่ยนสมัย ผู้สมัคร สว.กลุ่มผู้ประกอบวิชาชีพหรืออาชีพอิสระ ที่ได้รับคะแนนเป็นอันดับ 1 ในรอบสุดท้ายของระดับประเทศ ยังถูกวิจารณ์ว่ามีประวัติการศึกษาเป็นเท็จ เนื่องจากระบุว่าตนจบการศึกษาระดับปริญญาเอกจาก California University ซึ่งเป็นมหาวิทยาลัยเอกชนที่ได้รับการรับรองจากกระทรวงศึกษาธิการสหรัฐ แต่ภายหลังการตรวจสอบ พบว่ามหาวิทยาลัยแห่งนี้ทำหน้าที่เพียงประเมินวุฒิการศึกษาของคนที่จบการศึกษาจากต่างประเทศ และออกวุฒิบัตรเทียบเท่าให้เท่านั้น

**รายชื่อสมาชิก**

**รายชื่อสำรอง**
กลุ่มที่ 1 การบริหารรัฐกิจ
# พลตำรวจเอก ศรีวราห์ รังสิพราหมณกุล
# ภิญโญ ประกอบผล
# พันเอก ไพบูลย์ พัสดร
# พลเอก นุชิต ศรีบุญส่ง
# สมชัยฐ์ หทยะตันย์ติ
กลุ่มที่ 2 กฏหมายและกระบวนการยุติธรรม
# อุลิช ดิษฐปราณีต
# พลตำรวจโท คำรบ ปัญญาแก้ว
# ชำนาญพัฒน์ หาญแก้ว
# พงศกรณ์ ตั้งกิตติ์ตระกูล
# วิยะดา มุ่งผล
กลุ่มที่ 3 การศึกษา
# อรทัย มูลคำ
# จิตรา พีชะพัฒน์
# ธนชน มุทาพร
# บุญรักษ์ ยอดเพชร
# สมจิต สุวรรณบุษย์
กลุ่มที่ 4 สาธารณสุข
# ชัยรัตน์ ธรรมสุภาพงศ์
# ประชา กัญญาประสิทธิ์
# ศรินทร สนธิศิริกฤตย์
# สุชาติ เอื้อพันธุ์พงศ์
# ไพโรจน์ บุญศิริคำชัย
กลุ่มที่ 5 ชาวนาและเกษตรกรปลูกพืชล้มลุก
# ทรงพล พูลสวัสดิ์
# มนัส ไหวพริบ
# ณัฐนันท์ ทองดีวงศ์
# โกเมท เกิดสมบัติ
# ธนกฤติ ทองเต็ม
กลุ่มที่ 6 ป่าไม้ ปศุสัตว์ และประมง
# สมศักดิ์ คงเทศ
# สง่า มังคละ
# นำศักดิ์ อุทัยศรีสม
# วิถี สุพิทักษ์
# ตรีพล เจาะจิตต์
กลุ่มที่ 7 ลูกจ้างและผู้ใช้แรงงาน
# ร่มไทร ทิพยเศวต
# อุทัย อัตถาพร
# ศรีไพร นนทรีย์
# จารุดล เขมิการัศมีกุล
# ภัทรพล เพชรพรหม
กลุ่มที่ 8 สิ่งแวดล้อมและพลังงาน
# ไตรวินิจ ตู้จินดา
# เพียรพร ดีเทศน์
# ปัญญา โตกทอง
# ดิเรก เหมนคร
# โองการ ยาสิงห์ทอง
กลุ่มที่ 9 เอสเอ็มอี
# สมชาย สาโรวาท
# สุจิตรา ผาลีพัฒน์
# ชัยณรงค์ เยาวลักษณ์
# อารักษ์ พลอยพานิชย์
# ธนาธิป พรหมชื่น
กลุ่มที่ 10 ผู้ประกอบการ
# ภิญโญ ขันติยู
# สามารถ รัตนประทีปพร
# สิบเอก อัครวัฒน์ พงศ์ธนาชลิตกุล
# ฉัฐสุภา พงษ์เสนา
# ปฏิมา เหล่าชัย
กลุ่มที่ 11 การท่องเที่ยว
# ชโลมใจ ชยพันธนาการ
# กฤษฏนันต์ ทองวิภาวรรณ์
# ธัญญะ พูลสวัสดิ์
# พันธ์เลิศ ใบหยก
# สริญทิพญ ทัพมงคลทรัพย์
กลุ่มที่ 12 อุตสาหกรรม
# สาโรจน์ สุวรรณวงศ์
# ชัชชัย ชินธรรมมิตร
# รังสรรค์ สบายเมือง
# นิพนธ์ จริยะนรวิชช์
# วิวัฒน์ ทีฆคีรีกุล
กลุ่มที่ 13 วิทยาศาสตร์
# ศิริวรรณ คูอัมพร
# พันตรี นฤต รัตนพิเชฏฐชัย
# ธนวัฒน์ ศรีสุข
# ศรีเมือง เจริญศิริ
# นันทวัฒน์ จรัสโรจน์ธนเดช
กลุ่มที่ 14 สตรี
# นฤมล ปิติทานันท์
# ณฐมน ชื่นดวง
# พานิช แต้กิจพัฒนา
# รุ่งนภา พุฒแก้ว
# พรรณรัตน์ จงอมรรัตน์
กลุ่มที่ 15 ผู้สูงอายุ คนพิการและกลุ่มชาติพันธุ์
# ชูเกียรติ สิงห์สูง
# ปิยวิทย์ โกฏเพชร
# ขวัญชัย บุญเพ็ชร
# อานันท์ รองพล
# วีระ เขนย
กลุ่มที่ 16 ศิลปะ วัฒนธรรม และนักกีฬา
# พิสุทธิ์ ทรัพย์วิจิตร
# ณพลเดช มณีลังกา
# ณภัทร โชติพฤกษ์ชูกุล
# ศุภชัย มั่นใจตน
# ปัญญา หาญลำยวง
กลุ่มที่ 17 ประชาสังคม
# พลเอก สุรชาติ จิตต์แจ้ง
# นุชนารถ แท่นทอง
# สงบ จินะแปง
# ษิทรา เบี้ยบังเกิด
# ธัชพงศ์ แกดำ
กลุ่มที่ 18 การสื่อสารมวลชน
# ประทีป คงสิบ
# วราภรณ์ คัตตะพันธ์
# สฤษดิ์ ไพรทอง
กลุ่มที่ 19 ผู้ประกอบวิชาชีพหรืออาชีพอิสระ
# ธีระศักดิ์ อรัญพิทักษ์
# แดน ปรีชา
# ธนากร แหวกวารี
# สุรชัย พรจินดาโชติ
กลุ่มที่ 20 อื่น ๆ
# ปภัชเดช เกตุพันธ์
# ภัทราภรณ์ คิดซ้าย
# ชนัดดา สงพัฒน์แก้ว
# สุชพงศ์ บุญเสริม
# ดิชฐ์พิเชษ สุวรรณโพธิ์

**ผู้ดำรงตำแหน่ง**

**การลงมติเลือกผู้ดำรงตำแหน่ง**

**คณะกรรมาธิการ**

**คณะกรรมาธิการสามัญ**

**คณะกรรมาธิการวิสามัญ**

**ฉายารัฐสภา (เฉพาะวุฒิสภา)**

**หมายเหตุ**

**อ้างอิง**

**แหล่งข้อมูลอื่น**
  พระราชบัญญัติประกอบรัฐธรรมนูญว่าด้วยการได้มาซึ่งสมาชิกวุฒิสภา พ.ศ. ๒๕๖๑-  ข้อบังคับการประชุมวุฒิสภา พ.ศ. ๒๕๖๒-  ข้อบังคับการประชุมวุฒิสภา (ฉบับที่ ๒) พ.ศ. ๒๕๖๓-  ข้อบังคับว่าด้วยประมวลจริยธรรมของสมาชิกวุฒิสภาและกรรมาธิการ พ.ศ. ๒๕๖๓-  มาตรฐานทางจริยธรรมของตุลาการศาลรัฐธรรมนูญ และผู้ดำรงตำแหน่งในองค์กรอิสระ รวมทั้งผู้ว่าการตรวจเงินแผ่นดินและหัวหน้าหน่วยงานธุรการของศาลรัฐธรรมนูญและองค์กรอิสระ พ.ศ. ๒๕๖๑ (ใช้บังคับแก่สมาชิกสภาผู้แทนราษฎร สมาชิกวุฒิสภา และคณะรัฐมนตรี  ตามรัฐธรรมนญแหงราชอาณาจักรไทย 2560 มาตรา ๒๑๙ วรรคสองด้วย)